આજથી સમગ્ર દેશમાં ગણેશોત્સવ મનાવવામાં આવી રહ્યો છે. 10 દિવસ સુધી ચાલનારા આ તહેવારને મહારાષ્ટ્રમાં સૌથી વધુ ધૂમધામથી મનાવવામાં આવે છે. આ ખાસ તહેવારે રાષ્ટ્રપતિ રામનાથ કોવિંદ અને પ્રધાનમંત્રી નરેન્દ્ર મોદીએ દેશવાસીઓને શુભકામનાઓ પાઠવી છે. રાષ્ટ્રપતિ કોવિંદ દેશને ગણેશ ચતુર્થીની શુભકામનાઓ પાઠવતા લખ્યુ કે, 'મારી કામના છે કે ભગવાન ગણેશના આશીર્વાદથી બધાને પ્રગતિ, શાંતિ, ખુશીઓ અને સમૃદ્ધિ પ્રાપ્ત થાય.' પીએમ મોદીએ પણ બધા દેશવાસીઓને આ તહેવારની શુભાકામનાઓ પાઠવી.